text: Ikke råd til at lappe vejene
  17 januar 2011 kl. 16.43
  Huller i de kommunale budgetter betyder nu, at bilisterne må finde sig i huller i vejene efter vintervejret.
  TV SYD har set på huller i vejene i Esbjerg. De ser ikke ud af så meget, men de er overalt. Og der findes næppe en vej i nationen, der ikke har mærket, at vi to gange på ét år har haft en barsk vinter.
  
  Kommuner har ikke pengene
  Det vil koste ca. 12 milliarder kroner at komme  bumleriet til livs i hele landet. Og den udgift kan kommunerne ikke selv klare, siger Freddie Madsen, formand for Teknik og Forsynings-udvalget i Esbjerg.
  
  Lappeløsninger
  I Esbjerg tyr de til lappeløsninger. De dybeste huller får en skovlfuld asfalt - og så et par klask med den firkantede jomfru...
  